text: Her er børnepasning
  27 marts 2013 kl. 17.12
  En fodboldklub og et svømmebad melder sig nu for at tage sig at de mindre børn, når skolerne på tirsdag er lukket på grund af lærernes arbejdskonflikt.
  Slotsøbadet i Kolding vil holde ekstra åbent mens der er lockout på skolerne. Her står livredderne klar til at holde øje med børnene og aktivere dem, mens deres forældre er på arbejde.
  Hvis børnene mere er til fodbold end svømning, så er Vejle Boldklub Kolding klar.
  Fra tirsdag morgen kl. 8 er alle forældre velkomne til at aflevere deres børn mellem syv og 13 år i VB-Parken i Vejle, hvor trænere fra VB og VBK er klar til at tage imod dem.
  - Man skal sørge for, at ens barn har fornuftigt tøj på, som kan bruges ude, og give barnet en madpakke og en drikkedunk med, så barnet ikke bliver sultent eller tørstig. Så sørger vi for aktiviteter med og uden bold frem til kl. 14, siger talentchef i Vejle Boldklub Kolding, Lasse Christensen til Vejle Amts Folkeblad.
  Ældre skoleelever kan kaste sig over det samlede pensum i matematik i 9.klasse på matematikkanalen på You Tube.
  Det ventes, at flere initiativer er på vej til at holde børnene i gang under konflikten.
  